Beth os fydd eich amgylchiadau'n newid? | Cyngor Bwrdeistref Sirol Wrecsam
Beth os fydd eich amgylchiadau'n newid?
Mae'n rhaid i chi ddweud wrthym am unrhyw newidiadau yn eich amgylchiadau a fydd yn effeithio ar y swm o Fudd-dal Tai neu ostyngiad Treth y Cyngor yr ydych yn ei gael, ac mae'n rhaid i chi adrodd unrhyw newid cyn gynted ag y mae'n digwydd.
Er eich bod wedi adrodd eich newid mewn amgylchiadau i adran arall o'r llywodraeth, megis Cyllid Y Wlad, Canolfan Byd Gwaith, neu Adran Gwaith a Phensiynau, neu Adran arall o'r Cyngor megis Tai, mae'n rhaid i chi dal i'n hysbysu ni o'r newidiadau, megis:
Os ydych yn newid eich enw
Os ydych chi'n newid eich cyfeiriad - dywedwch wrthym beth oedd y dyddiad y symudasoch a'r cyfeiriad y gwnaethoch symud iddo.
Os ydych chi neu aelod o'ch aelwyd yn symud allan dros dro - er enghraifft, os ydynt wedi mynd i ffwrdd i ofalu am rywun, neu wedi mynd i ofal. Nid ydym eisiau gwybod am bobl sydd wedi mynd ar eu gwyliau
Os yw aelod o'ch teulu wedi mynd i'r carchar
Os yw aelod o'ch teulu yn gorfod mynd i'r ysbyty am fwy nag wythnos
Os oes aelod sy'n oedolyn yn eich teulu yn mynd yn fyfyriwr llawn amser neu'n gadael addysg llawn amser
Os ydych yn priodi, neu'n mynd mewn i bartneriaeth sifil
Sut wyf yn rhoi gwybod i chi am newid yn fy amgylchiadau?
Llenwch y ffurflen newid mewn amgylchiadau a'i hanfon atom dros e-bost ar housingbenefits@wrexham.gov.uk, neu at y cyfeiriad canlynol 'Yr Adain Budd-daliadau, Yr Adran Gyllid, Swyddfeydd Stryt y Lampint, Wrecsam, LL11 1AY'.